Konnen Dwa Ou Yo

Diskriminasyon sou Baz Sèks

OFCCP Pwoteje w nan Ka Diskriminasyon ki Baze 

sou Sèks

Biwo Pwogram Federal pou Konfòmite Kontra yo [The 

Offie of Federal Contract Compliance Programs (OFCCP)] 

ap aplike Lòd Egzekitif 11246 lan, jan li amande an, ki 

entèdi pou kontratè ak sou-kontraktè federal yo diskrimine 

kont anplwaye yo ak moun k ap aplike pou anplwa yo sou 

baz sèks yo. 

1. Kisa ki se diskriminasyon ki baze sou sèks?

An jeneral, diskiminasyon nan anplwa egziste kote yon 

patwon ap trete w, antank yon anplwaye oubyen aplikan 

ak mwens favè akòz sèks ou. Diskriminasyon kapab 

egziste tou kote politik oubyen pwosedi aparamman 

nòmal yo gen yon enpak ase negatif sou anplwaye yo 

oubyen moun k ap aplike pou travay yo akòz sèks yo.

2. Èske patwon m lan kapab trete m yon fason 

diferan oubyen ban mwen avantaj sosyal 

diferan sou baz sèks mwen?

Non. Kontraktè yo pa kab peye w yon fason diferant, epi 

yo pa kab nonpli ba w avantaj sosyal diferan ki baze sou 

sèks ou. Pa egzanp, yo pa kab anpeche w jwenn travay 

siplemantè, fòmasyon, pozisyon kote w kab touché plis 

kòb akòz sèks ou. Avantaj sosyal yo kote nou jwenn 

sèvis medikal, lopital, pou aksidan, asirans lavi, avantaj 

pou pansyon, plan pou pataj pwofi ak bonis; vakans; epi 

lòt kondisyon ak privilèj nan anplwa.

3. Èske kontraktè yo kab trete anplwaye yo yon 

fason diferan sou baz estereyotip seksyèl?

Non. Kontraktè yo pa kab itilize estereyotip pou yo trete 

w enjisteman paske w pa reyisi satisfè sa y ap tann lan 

konsènan fason fanm yo oubyeb gason yo ta dwe sanble 

oubyen aji oubyen ki kalite travay gason oubyen fanm ta 

dwe fè.

4. Èske moun sa k ab bay swen yo, yo gen 

pwoteksyon kont dikskriminasyon ki baze sou 

sèks?

Wi. Kontraktè yo pa kab trete w yon fason diferant sou 

baz sipozisyon estereyotip konsènan responsablite w 

nan bay swen. Pa egzanp, antreprenè yo pa kab anpeche 

manman yo jwenn opòtinite pou anplwa sa ki disponib 

pou papa yo, oubyen anpeche papa yo fè bon aranjman 

ak travay sa ki disponib pou manman yo.

5. Èske patwon m lan genyen pou l ban 

mwen aksè egal pou opòtinite nan 

anplwa ak nan devlòpman?

Wi. Antreprenè yo dwe ba ou aksè egal pou 

opòtinite nan travay ak nan devlòpman. Yon 

antreprenè pa dwe etabli egzijans sa ki baze 

sou sèks, amwenske kontraktè an kapab montre 

ke se sèlman gason yo oubyen fanm yo ki kab 

satisfè egzijans an konsiderasyon sa yo. Anplis 

sa, yon antreprenè pa kab etabli egzijans k ap 

afekte moun k ap aplike pou travay yo yon fason 

negative akòz sèks yo, amwenske egzijans sa 

yo gen rapò ak travay lan oubyen yo nesesè. 

Antreprenè yo pa kab refize w jwenn fòmasyon, 

pozisyon nan travay, oubyen lòt opòtinite nan 

devlòpman ki kab ede w avanse ale nan pozisyon 

kote w kab touche plis kòb sou baz sèks ou.

6. Èske OFCCP pwoteje m kont arasman 

seksyèl anfas antreprenè yo?

Wi. Arasman seksyèl se yon fòm diskriminasyon 

seksyèl. OFCCP pwoteje w kont kozman seksyèl 

tankou avans yo kab fè w oubyen mande w pou 

favè seksyèl, remak ofansif ki gen rapò ak sèks, epi 

lòt kozman oubyen kondwit dezagreyab ki baze sou 

sèks. Konpòtman sa yo anba entèdiksyon lè kontraktè 

an plase yo kòm kondisyon pou l anplwaye w; lè yon 

antreprenè itilize soumisyon w anfas kondisyon sa yo, 

oubyen lè w refize, kòm baz desizyon sa l ap pran pou 

l anplwaye w yo; oubyen lè konpòtman sa yo entèfere 

yon fason ki pa rezonab avèk randman w nan travay ou, 

oubyen yo kreye yon anviwònman travay ki entimidan, 

agresif oubyen ofansif.

7. Kijan OFCCP pwoteje fanm ansent ak 

manman nouris yo?

Pou anplwaye federal yo ak moun k ap aplike pou 

pozisyon sa yo, genyen pwoteksyon kont diskriminasyon, 

avèk pami yo, pèdi travay, salè, ak kouvèti pou swen 

sante, akòz gwosès, akouchman, oubyen lòt kondisyon 

nan kozman medikal nan ka sa yo.. Anplis sa, antreprenè 

yo dwe akomode plas travay yo pou fanm ansent ak fanm 

ki akouche, oubyen pou lòt kondisyon medikal nan ka sa 

yo, selon sikonstans yo, lè antreprenè yo bay akomodasyon 

ki konparab pou lòt travayè, tankou moun ki gen enfimite 

oubyen ki blese nan travay lan.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
8. Kijan OFCCP pwoteje transjan oubyen transèsks 

yo?

Antreprenè yo anba entèdiksyon pou y ap fè diskriminasyon 

sou baz jan yon moun idantifye sèks li. Kontraktè yo dwe 

pèmèt pou anplwaye ak aplikan yo itilize twalèt, chanje 

chanm yo, douch, ak lòt fasilite menmjan yo selon nan 

ki gwoup sèksyèl yon moun idantifye tèt li. Anplis sa, 

antreprenè ki bay avantaj nan plan swen sante pa dwe limite 

kouvèti sa yo sou baz idantifikasyon oubyen sitiyasyon sèks 

moun yo.

9. Ki moun OFCCP pwoteje?

OFCCP pwoteje dwa anplwaye ak aplikan yo pou travay 

nan konpayi yo k ap fè biznis avèk gouvènman federal la. 

Sa gen ladan anplwaye yo nan bank, konpayi enfòmasyon 

teknoloji, izin anbalaj vyann, magazen an detay, izin 

fabrikasyon, konpayi kontablite, ak konpayi konstwiksyon, 

pami lòt yo.

10. Kisa mwen kab fè si m kwè patwon m lan ap 

poze zak diskriminasyon kont mwen akòz sèks 

mwen? 

Si w panse gen zak diskriminasyon kont ou nan anplwa, 

oubyen kote w ap aplike pou anplwa, ou kap ale depoze 

yon plent nan biwo OFCCP an. Ou pa bezwen konnen avèk 

sètitid si patwon w lan se yon kontraktè oubyen yon soukontraktè federal pou w depose yon plent kont li.

11.Kijan mwen pote yon plent devan OFCCP?

Ou kapab pote yon plent diskriminasyon lè ou:

• Ranpli ak soumèt yon fòmilè nan entènèt lan atravè 

sitwèb OFCCP a;

• Ranpli yon fòmilè anpèsonn nan biwo OFCCP a; oswa

• Lè ou ranpli ak voye yon fòmilè konplè pa lapòs, nan 

imèl, oswa nan faks bay biwo rejyonal OFCCP a kote 

diskriminasyon swadizan an te rive.

Fòmilè a disponib nan entènèt nan sitwèb http://www.

dol.gov/ofccp/regs/compliance/pdf/pdfstart.htm ak nan 

fòma papye nan tout biwo OFCCP yo. Pi jwenn biwo a ki 

pi prè ou, ale nan anyè nan biwo OFCCP yo http://www.

dol.gov/ofccp/contacts/ofnation2.htm. 

Sonje byen pou siyen fòmilè plent konplè ou. Si ou 

echwe pou fè sa, OFCCP pral toujou trete plent ou men 

yon anketè OFCCP pral mande ou pou siyen fòmilè a 

pandan yon entèvyou swivi. Yo dwe pote plent yo k ap 

deklare diskriminasyon baze sou ras, koulè, relijyon, sèks, 

oryantasyon seksyèl, idantite sèks, oswa orijin nasyonal 

nan lespas 180 jou yo depi dat diskriminasyon swadizan 

an, amwenske yo pwolonje peryòd la pou pote plent la poutèt 

rezon valab. Yo aplike menm peryòd 180-jou a bay plent sou 

diskriminasyon swadizan yo pou diskisyon, divilgasyon, oswa 

kesyon sou salè.

12. Èske anplwayè mwen kapab revoke, refize 

ogmantasyon, oswa trete mwen nan yon fason 

mwens favorab poutèt mwen te pote yon plent?

Non. Se ilegal pou anplwayè ou pran vanjans kont ou poutèt 

ou te pote yon plent oswa ap patisipe nan yon ankèt. Règleman 

OFCCP yo pwoteje ou kont asèlman, entimidasyon, menas, 

presyon oswa vanjans pou lè ou afime dwa ou yo.

13. Èske mwen kapab pote yon plent diskriminasyon 

devan toude OFCCP ak Komisyon an pou Opòtinite 

Egal nan Anplwaman / Equal Employment 

Opportunity Commission (EEOC)?

Wi, si ou pote plent la devan toude OFCCP ak EEOC, se ajans 

apwopriye a ki pral fè ankèt la sou plent ou.

Anjeneral, OFCCP kenbe prive plent yo pote devan li kont 

kontraktè federal yo k ap deklare diskriminasyon baze sou 

oryantasyon seksyèl oswa idantite sèks yon moun. Epitou 

anjeneral, OFCCP kenbe prive plent yo pote devan li kont 

kontraktè federal yo kote li parèt yo gen yon abitid fè 

diskriminasyon k ap afekte yon gwoup anplwaye oswa aplikan 

yo, ak sa yo ki deklare diskriminasyon baze sou enfimite 

(andikap); sitiyasyon veteran; oswa baze sou poze kesyon sou, 

diskisyon sou, oswa divilgasyon nan salè yon moun.

14. Kisa ki pral rive si yo rezoud ke mwen te yon viktim 

nan diskriminasyon anplwaman? 

Ou kapab gen dwa jwenn yon solisyon ki mete ou nan yon 

pozisyon kote yo ta gen bay ou si diskriminasyon an pa t janm 

rive. Yo kapab gen dwa anboche, pwomote, re-anboche, oswa 

re-asiyen ou. Epitou, ou kapab gen dwa resevwa peman an aryè, 

peman alavans, yon ogmantasyon nan salè oswa kèk konbinezon 

nan tout solisyon sa yo. Anplis, si OFCCP jwenn ke kontraktè 

oswa sou-kontraktè a te fè diskriminasyon kont ou, OFCCP 

kapab fè demach pou eskli oswa entèdi oswa retire konpayi nan 

konsiderasyon pou jwenn kontra federal yo nan pidevan an oswa 

anile kontra aktyèl oswa modifikasyon kontra konpayi a.

Pou jwenn plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri sonje ke fèy enfòmasyon sa a bay enfòmasyon jeneral. Yo pa t kreye li pou 

ranplase lwa ak règleman aktyèl yo konsènan pwogram sa a.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp Yo te revize sa a nan dat septanm 2016